b'\n_START_ARTICLE_\nT\xc5\xa1in\n_START_PARAGRAPH_\nT\xc5\xa1in (ven. \xd1\x87\xd0\xb8\xd0\xbd) on ven\xc3\xa4l\xc3\xa4inen virka-arvo tai arvoluokka. N\xc3\xa4it\xc3\xa4 virka-arvoja on ollut Pietari Suuren ajoista l\xc3\xa4htien aina vallankumoukseen 1917 asti. Virka-arvoj\xc3\xa4rjestys sis\xc3\xa4lsi 14 luokkaa Ven\xc3\xa4j\xc3\xa4n siviilivirkamiehille ja upseereille. Ensimm\xc3\xa4inen luokka oli arvoasteikon korkein ja nelj\xc3\xa4stoista matalin._NEWLINE_Luokista kahdeksan ensimm\xc3\xa4ist\xc3\xa4 oli perinn\xc3\xb6lliseen aateluuteen oikeuttavia, muut toivat henkil\xc3\xb6kohtaisen aatelisarvon. Sanasta johtuu my\xc3\xb6s sana t\xc5\xa1inovnik, joka tarkoittaa ylempiens\xc3\xa4 edess\xc3\xa4 matelevaa virkaintoista byrokraattia joka mit\xc3\xa4t\xc3\xb6i alempia.'